turjo4nis/wikipedia-bn-dump-20250701 huggingface dataset:
মিহির গোস্বামী

মিহির গোস্বামী পশ্চিমবঙ্গ রাজ্যের একজন ভারতীয় রাজনীতিবিদ । তিনি কোচবিহার দক্ষিণ কেন্দ্র থেকে ১৯৯৬ থেকে ২০০১ এবং ২০১৬-২০২১ পর্যন্ত পশ্চিমবঙ্গ বিধানসভার সদস্য ছিলেন । তিনি উত্তরবঙ্গ রাষ্ট্রীয় পরিবহণ সংস্থার চেয়ারম্যান ছিলেন । ২০২০ সাল পর্যন্ত তৃণমূল কংগ্রেস দলের সদস্য থাকার পর ভারতীয় জনতা পার্টিতে যোগ দেন । বর্তমানে তিনি নাটাবাড়ির প্রতিনিধিত্ব করছেন।

রাজনৈতিক পেশা 
তিনি অবিভক্ত কংগ্রেসে জেলা যুব কংগ্রেসের সভাপতি ছিলেন (যখন মমতা বন্দ্যোপাধ্যায় রাজ্য যুব কংগ্রেস সভাপতি)। তিনি ভারতীয় জাতীয় কংগ্রেস প্রার্থী হিসাবে ১৯৯৬ সালে কোচবিহার উত্তর (বিধানসভা কেন্দ্র) আসনে জয়ী হন । পরে, তিনি ১৯৯৮ সালে সর্বভারতীয় তৃণমূল কংগ্রেসে যোগদান করেন । ২০১৬ (কোচবিহার দক্ষিণ) পশ্চিমবঙ্গ বিধানসভা নির্বাচনে তিনি আবার একই আসনে জয়লাভ করেন।

তিনি টিএমসি থেকে পদত্যাগ করেন এবং ২৭ নভেম্বর ২০২০-এ ভারতীয় জনতা পার্টিতে যোগ দেন, ৩১ অক্টোবর তার অফিস থেকে পদত্যাগ করেন। তিনি বিজেপি প্রার্থী হিসেবে ২০২১ সালের পশ্চিমবঙ্গ বিধানসভা নির্বাচনে নাটাবাড়ি আসন থেকে নির্বাচিত হন ।

তথ্যসূত্র

বহিঃসংযোগ 
 West Bengal Legislative Assembly
 

১৯৫৪-এ জন্ম
জীবিত ব্যক্তি
কোচবিহার জেলার ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০২১-২০২৬
বিরোধীদলীয় উপনেতা
কলিন পিঞ্চ

কলিন জন পিঞ্চ (; জন্ম: ২৩ জুন, ১৯২১ - মৃত্যু: ১৭ নভেম্বর, ২০০৬) নিউ সাউথ ওয়েলসের ব্রাউন্সভিল এলাকায় জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ১৯৪৯-৫০ মৌসুম থেকে ১৯৫৯-৬০ মৌসুম পর্যন্ত নিউ সাউথ ওয়েলস ও সাউথ অস্ট্রেলিয়া দলের প্রতিনিধিত্ব করেছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন কলিন পিঞ্চ।

খেলোয়াড়ী জীবন 
শুরুতে ১৯৪৯-৫০ মৌসুমে প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেন। এরপর ১৯৫০-৫১ থেকে ১৯৫৯-৬০ মৌসুম পর্যন্ত সাউথ অস্ট্রেলিয়ার পক্ষে খেলেন। তন্মধ্যে, ১৯৫৬-৫৭ মৌসুমে সর্বোচ্চ রান সংগ্রাহক ছিলেন কলিন পিঞ্চ। সমগ্র খেলোয়াড়ী জীবনে ১১৩ ইনিংসে ৩৯.৬৭ গড়ে ৪২০৬ রান তুলেন। ব্যক্তিগত সর্বোচ্চ রান তুলেন অপরাজিত ১৪৬। ১২টি শতরানের পাশাপাশি ২৬ ক্যাচ তালুবন্দী করেছিলেন তিনি। এছাড়াও, বল হাতে নিয়ে আট উইকেট পেয়েছেন। ব্যক্তিগত সেরা বোলিং পরিসংখ্যান গড়েন ২/১।

১৭ নভেম্বর, ২০০৬ তারিখে ৮৫ বছর বয়সে দক্ষিণ অস্ট্রেলিয়ার অ্যাডিলেডে কলিন পিঞ্চের দেহাবসান ঘটে।

তথ্যসূত্র

আরও দেখুন 
 ইয়ান কুইক
 শেফিল্ড শিল্ড
 প্রথম-শ্রেণীর ক্রিকেট
 ভিক্টোরিয়া ক্রিকেট দল

বহিঃসংযোগ 
 
 

১৯২১-এ জন্ম
২০০৬-এ মৃত্যু
অস্ট্রেলীয় ক্রিকেটার
নিউ সাউথ ওয়েলসের ক্রিকেটার
দক্ষিণ অস্ট্রেলিয়ার ক্রিকেটার
সিডনি থেকে আগত ক্রিকেটার
২০১৯–২০ দক্ষিণ আফ্রিকা ক্রিকেট দলের ভারত সফর

দক্ষিণ আফ্রিকা ক্রিকেট দল তিনটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা সেপ্টেম্বর থেকে অক্টোবর ২০১৯-এ অনুষ্ঠিত হয়। টেস্ট সিরিজটি হবে নতুন শুরু হওয়া ২০১৯-২১ আইসিসি বিশ্ব টেস্ট চ্যাম্পিয়নশীপ প্রতিযোগিতার অংশ। দক্ষিণ আফ্রিকাও মার্চ ২০২০ তিনটি একদিনের আন্তর্জাতিক ক্রিকেট খেলার জন্য ভারতে ফেরার সূচী নির্ধারিত করে রেখেছে।

দলীয় সদস্য

প্রস্তুতিমূলক খেলা

দুইদিনের ম্যাচ: ভারতীয় বোর্ড প্রেসিডেন্ট একাদশ বনাম দক্ষিণ আফ্রিকা

টি২০আই সিরিজ

১ম টি২০আই

২য় টি২০আই

৩য় টি২০আই

টেস্ট সিরিজ

১ম টেস্ট

২য় টেস্ট

৩য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ 

২০১৯-এ ভারতীয় ক্রিকেট
২০২০-এ ভারতীয় ক্রিকেট
২০১৯-এ দক্ষিণ আফ্রিকান ক্রিকেট
২০২০-এ দক্ষিণ আফ্রিকান ক্রিকেট
২০১৯–২০ আন্তর্জাতিক ক্রিকেট প্রতিযোগিতা
দক্ষিণ আফ্রিকা ক্রিকেট দলের ভারত সফর
কোভিড-১৯ মহামারীর কারণে স্থগিত ক্রিকেট আয়োজন
২০১৯–২০ শ্রীলঙ্কা ক্রিকেট দলের অস্ট্রেলিয়া সফর

শ্রীলঙ্কা ক্রিকেট দল তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা অক্টোবর থেকে নভেম্বর ২০১৯-এ অনুষ্ঠিত হয়।  ক্রিকেট অস্ট্রেলিয়া ২০১৯ সালের মে মাসেই সফরের সময়সূচী প্রকাশ করে নিশ্চিত করে। অস্ট্রেলিয়া ১ম দুটি ম্যাচে জয় লাভ করলে, এক ম্যাচ বাকী থাকতেই সিরিজ জিতে নেয়।

দলীয় সদস্য

প্রস্তুতিমূলক খেলা

২০ ওভার খেলা: প্রধানমন্ত্রী একাদশ বনাম শ্রীলঙ্কা

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ

২০১৯-এ অস্ট্রেলীয় ক্রিকেট
২০১৯-এ শ্রীলঙ্কান ক্রিকেট
২০১৯–২০ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের অস্ট্রেলিয়া সফর
ইয়ালামলাম

মিকাত ইয়ালামলাম () পাঁচটি মিকাতের মধ্যে অন্যতম একটি যা নবী মুহাম্মদ হজ্বের উদ্দেশ্যে মক্কা প্রবেশ করতে ইহরাম বাঁধার জন্যে নির্দিষ্ট করে দিয়েছেন। এটি মক্কা দক্ষিণে অবস্থিত সমস্ত অঞ্চল থেকে আসা সমস্ত হজ্বযাত্রীদের জন্য নির্ধারিত মীকাত।

মিকাত ইয়ালামলাম বর্তমানে সৌদি আরবের মক্কা প্রদেশের একটি মসজিদ। এটি মক্কার  দক্ষিণ পশ্চিমে এবং আল লিথে  উত্তরে অবস্থিত।

মিকাত ইয়ালামলাম ঐতিহাসিকভাবে ওয়াদি ইয়ালামলামের প্রাণকেন্দ্র। বর্তমান অবস্থান সৌদি সরকারের তৈরি রেড সাগর উপকূলীয় রাস্তার (ন্যাশনাল রোড নং ৫) এর কাছাকাছি, যা সায়া ( নামে পরিচিত।

আরও দেখুন 

 মিকাত
 হজ
 ওমরাহ

তথ্যসূত্র 

হজ্জ
লোহিত সাগর
সৌদি আরবের ভূগোল
উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
মক্কা প্রদেশের জনবহুল স্থান
সৌদি আরবে ইসলাম
ইসলামের পবিত্র স্থান
ইনফিনিটি পাথর

ইনফিনিটি পাথর বা ইনফিনিটি জেমসগুলি (শুরুতে সোল জেমস এবং পরবর্তীতে ইনফিনিটি স্টোন্স হিসেবে উল্লেখ করা হয়) হলো মার্ভেল কমিক্সে আবির্ভূত ছয়টি রত্নপাথর। এই ছয়টি পাথরগুলি হলো মাইন্ড (মন), পাওয়ার (শক্তি), রিয়ালিটি (বাস্তবতা), সোল (আত্মা), স্পেস (স্থান) এবং টাইম (সময়) পাথর।

মার্ভেল সিনেম্যাটিক ইউনিভার্সের প্রথম তিনটি পর্যায়ে এই পাথরগুলি গুরুত্বপূর্ণ ভূমিকা পালন করে, যেখানে এইগুলিকে ইনফিনিটি স্টোন্স হিসেবে উল্লেখ করা হয়। পরিচালক জেমস গান গার্ডিয়্যান্স অফ দ্য গ্যালাক্সি চলচ্চিত্রে স্টোন্সগুলির পূর্বকাহিনি তৈরি করেন, যেখানে দ্য কালেক্টর ব্যাখ্যা করেন কীভাবে মহাবিস্ফোরণের পূর্বে বিদ্যমান থাকা ছয়টি অনন্য শক্তির অবশিষ্টাংশ ছিল এইগুলি। এই শক্তিগুলিকে মহাবিশ্বের শুরুর পরবর্তীতে মহাজাগতিক সত্ত্বাদের দ্বারা বস্তুতে রূপান্তরিত করা হয় এবং মহাবিশ্বের চারিদিকে ভাগ করে দেওয়া হয়।

তথ্যসূত্র

বহিঃসংযোগ
মালা রায়

মালা রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি কলকাতা দক্ষিণ লোকসভা কেন্দ্রের লোকসভা সদস্য হিসেবে নির্বাচিত হন।

তথ্যসূত্র

সপ্তদশ লোকসভার সদস্য
বাঙালি রাজনীতিবিদ
জীবিত ব্যক্তি
পশ্চিমবঙ্গের লোকসভা সদস্য
পশ্চিমবঙ্গের তৃণমূল কংগ্রেসের রাজনীতিবিদ
কলকাতার রাজনীতিবিদ
১৯৫৭-এ জন্ম
পশ্চিমবঙ্গের ভারতীয় জাতীয় কংগ্রেসের রাজনীতিবিদ
জাতীয়তাবাদী কংগ্রেস পার্টির রাজনীতিবিদ
পশ্চিমবঙ্গের রাজনীতিতে নারী
লোকসভার নারী সদস্য
২১শ শতাব্দীর ভারতীয় নারী রাজনীতিবিদ
অষ্টাদশ লোকসভার সদস্য
রুমিন ফারহানা

রুমিন ফারহানা  হলেন বাংলাদেশের একজন রাজনীতিবিদ, আইনজীবী। তিনি সংরক্ষিত নারী আসন-৫০ থেকে নির্বাচিত একাদশ জাতীয় সংসদের সদস্য ছিলেন। তিনি ২০১৯ সালের ২৮ মে জাতীয় সংসদের ৫০টি সংরক্ষিত নারী আসনের মধ্যে ৫০ নং আসনে নির্বাচিত হয়েছিলেন। তিনি ২০২২ সালের ১১ ডিসেম্বর তার  পদ থেকে পদত্যাগ করেন।   তিনি বাংলাদেশ জাতীয়তাবাদী দলের সহ-আন্তর্জাতিক বিষয়ক সম্পাদক হিসেবে নিযুক্ত হন ।

জন্ম ও শিক্ষা জীবন 
রুমিন ব্রাহ্মণবাড়িয়া জেলার বিজয়নগর উপজেলার ইসলামপুরে মুসলিম পরিবারে জন্মগ্রহণ করেন। তার পিতা অলি আহাদ বাংলাদেশী রাজনীতিবিদ ও স্বাধীনতা পুরস্কার বিজয়ী ভাষা সৈনিক। তার দাদা আবদুল ওহাব ডিস্ট্রিক্ট রেজিস্ট্রার ছিলেন। রুমিন হলিক্রস উচ্চ বালিকা বিদ্যালয় থেকে মাধ্যমিক এবং ভিকারুননিসা নূন স্কুল ও কলেজ থেকে উচ্চ মাধ্যমিক সম্পন্ন করার পর লন্ডন বিশ্ববিদ্যালয় এর অধীনে আইনে স্নাতক সম্পন্ন করেন এবং যুক্তরাজ্যের লিংকনস্‌ ইন থেকে ব্যারিস্টার অ্যাট ল' ডিগ্রি অর্জন করেন।

প্রারম্ভিক জীবন 
রুমিন পরিবার থেকেই রাজনৈতিক দীক্ষা পান। তার পিতা অলি আহাদ ভাষা আন্দোলনে ১৪৪ ধারা ভঙ্গের নায়ক। তিনি ১৯৭১ সালে  মুক্তিযুদ্ধের অন্যতম সংগঠক। এ কারণে উনি স্বাধীনতা পুরস্কার পান। অলি আহাদ তার জীবনের দীর্ঘ ১৯ বছর কারাগারে কাটিয়েছেন। রাজনীতি করেছেন হোসেন শহীদ সোহরাওয়ার্দি, শেরে বাংলা এ কে ফজলুল হক, মওলানা ভাসানী ও শেখ মুজিবুর রহমানের সাথে। তিনি আওয়ামী লীগের প্রতিষ্ঠাতা সাংগঠনিক সম্পাদক ছিলেন। রুমিন রাজনৈতিক ব্যক্তিত্ব বাবার হাত ধরেই রাজনীতিতে আসেন।

রাজনৈতিক জীবন 
রুমিন বিএনপির কেন্দ্রীয় কমিটির সহ-আন্তর্জাতিক বিষয়ক সম্পাদক। পেশাজীবনে তিনি বাংলাদেশ সুপ্রিম কোর্টের হাইকোর্ট বিভাগের একজন অ্যাডভোকেট। ২৮ মে ২০১৯ তারিখে বাংলাদেশ জাতীয়তবাদী দল বিএনপি থেকে মনোনয়ন পেয়ে সংরক্ষিত নারী আসন-৫০ নং আসন থেকে বিনা প্রতিদ্বন্দ্বিতায় প্রথম বারের মতো সংসদ সদস্য নির্বাচিত হন। একাদশ জাতীয় সংসদ নির্বাচনে বিএনপির একমাত্র নারী সদস্য হিসেবে জাতীয় সংসদে প্রতিনিধিত্ব করেন। ১০ ডিসেম্বর ২০২২ ঢাকার গোলাপবাগে আয়োজিত বিএনপির গণ-সমাবেশে তিনি সংসদ সদস্য থেকে পদত্যাগের ঘোষণা দেন।

কর্মজীবন 
ব্যারিস্টার রুমিন ফারহানা ঢাকা আইনজীবী সমিতির একজন সদস্য। তিনি আইন ও রাজনীতির পাশাপাশি বাংলাদেশী লেখক ও সাংবাদিক হিসেবে পরিচিত। তিনি বাংলাদেশ সুপ্রিম কোর্টের হাইকোর্ট বিভাগের নিবন্ধিত আইনজীবী। এছাড়া তিনি বাংলাদেশ থেকে প্রকাশিত দৈনিক ইত্তেহাদ পত্রিকার প্রকাশক ও সম্পাদক।

প্রকাশিত গ্রন্থ 
 আমাদের রোজনামচা (২০১৮)
 যতটুকু বলতে পেরেছি (২০২২)

তথ্যসূত্র 

জীবিত ব্যক্তি
১৯৮১-এ জন্ম
বাংলাদেশী মুসলিম
লন্ডন বিশ্ববিদ্যালয়ের প্রাক্তন শিক্ষার্থী
বাংলাদেশী নারী আইনজীবী
ব্রাহ্মণবাড়িয়া জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
রাজনীতিতে বাংলাদেশী নারী
একাদশ জাতীয় সংসদ সদস্য
জাতীয় সংসদের মহিলা সদস্য
জাতীয় সংসদের সংরক্ষিত মহিলা আসনের সদস্য
ব্রাহ্মণবাড়িয়া জেলার ব্যক্তি
২১শ শতাব্দীর বাংলাদেশী নারী রাজনীতিবিদ
হলি ক্রস উচ্চ বালিকা বিদ্যালয়ের প্রাক্তন শিক্ষার্থী
ভিকারুননিসা নূন স্কুল এন্ড কলেজের প্রাক্তন শিক্ষার্থী
রবীন্দ্রনাথ ঘোষ

রবীন্দ্র নাথ ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় নাটাবাড়ি বিধানসভা কেন্দ্রের বিধায়ক হিসেবে দায়িত্ব পালন করছেন। তিনি ২০১৬ সাল থেকে পশ্চিমবঙ্গ রাজ্য সরকারের উত্তরবঙ্গ উন্নয়ন মন্ত্রী হিসেবে দায়িত্ব পালন করছেন।

 তার অন্যতম বন্ধু হলেন মগরাহাট পশ্চিম বিধানসভার সন্মানীয় বিধায়ক জনাব গিয়াসউদ্দিন মোল্লা।

তথ্যসূত্র

জীবিত ব্যক্তি
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
কোচবিহার জেলার ব্যক্তি
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের রাজ্য মন্ত্রিপরিষদের মন্ত্রী
ডাবগ্রাম

ডাবগ্রাম ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷

ভূগোল
ডাবগ্রাম জনগণনা নগরটি জলপাইগুড়ি জেলার রাজগঞ্জ ব্লকের অন্তর্ভুক্ত৷ এটি সাহু নদীর তীরে অবস্থিত৷ শহরটি শিলিগুড়ি পুলিশ কমিশনারেটের ভক্তিনগর থানার অন্তর্গত৷

জনতত্ত্ব
২০১১ খ্রিস্টাব্দের ভারতের জনগণনা অনুসারে ডাবগ্রাম জনগণনা নগরের জনসংখ্যা ১১৯০৪০ জন, যার মধ্যে ৬১০৭৮ জন পুরুষ ও ৫৭৯৬২ জন নারী৷ প্রতি হাজার পুরুষে ৯৪৯ জন নারী৷ ৬ বছর অনুর্দ্ধ ১৫০৯৩ জন শিশু, যা সমগ্র জনসংখ্যার ১২.৬৮ %৷ ৬ বছরোর্দ্ধ জনসংখ্যার ৭৩.২০% অর্থাৎ ৭৬০৯২ জন সাক্ষর৷ শহরটির ৭০৫৫৭৯ জন বৃহত্তর শিলিগুড়ির অংশ৷

পরিবহন
শহরটি ২৭ নং জাতীয় সড়ক, ১০ নং জাতীয় সড়ক, ১২এ নং রাজ্য সড়কের নিকটে অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো নিউ জলপাইগুড়ি জংশন রেলওয়ে স্টেশন৷

তথ্যসূত্র

বহিঃসংযোগ

জলপাইগুড়ি জেলার শহর ও নগর
শিলিগুড়ির পাড়া
বিন্নাগুড়ি, রাজগঞ্জ

বিন্নাগুড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর এবং বৃহত্তর শিলিগুড়ি নগরের অংশ৷

ভূগোল
বিন্নাগুড়ি জনগণনা নগরটি জলপাইগুড়ি জেলার রাজগঞ্জ ব্লকের অন্তর্ভুক্ত৷ এটি ফুলেশ্বরী নদীর তীরে অবস্থিত৷ শহরটি শিলিগুড়ি পুলিশ কমিশনারেটের ভক্তিনগর থানার অন্তর্গত৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে বিন্নাগুড়ি জনগণনা নগরের জনসংখ্যা ৫৮৮৪০ জন, যার মধ্যে ৩০২৫৮ জন পুরুষ ও ২৮৫৮২ জন নারী৷ প্রতি হাজার পুরুষে ৯৪৫ জন নারী৷ ৬ বছর অনুর্দ্ধ ৮১৭২ জন শিশু, যা সমগ্র জনসংখ্যার ১৩.৮৯ %৷ ৬ বছরোর্দ্ধ জনসংখ্যার ৬৭.৩৬% অর্থাৎ ৩৪১৩০ জন সাক্ষর৷ পুরুষ সাক্ষরতার হার ৭৪.৩৪% এবং নারী সাক্ষরতার হার ৫৯.৯৪%, যা রাজ্যের গড়ের থেকে কম৷

পরিবহন
শহরটি ২৭ নং জাতীয় সড়কের নিকটে অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়ক ও রেলপথে যুক্ত৷ নিকটবর্তী রেলস্টেশনদুটি হলো নিউ জলপাইগুড়ি জংশন রেলওয়ে স্টেশন এবং আমবাড়ি ফালাকাটা রেলওয়ে স্টেশন৷

তথ্যসূত্র

বহিঃসংযোগ

জলপাইগুড়ি জেলার শহর ও নগর
জন ডস প্যাসস

জন রোডেরিগো ডস প্যাসস (; ১৪ জানুয়ারি ১৮৯৬ - ২৮ সেপ্টেম্বর ১৯৭০) ছিলেন একজন মার্কিন ঔপন্যাসিক, যিনি তার ইউ.এস.এ. ত্রয়ীর জন্য সর্বাধিক প্রসিদ্ধ।

ইলিনয় অঙ্গরাজ্যের শিকাগো শহরে জন্মগ্রহণকারী ডস প্যাসস ১৯১৬ সালে হার্ভার্ড কলেজ থেকে স্নাতক সম্পন্ন করেন। তিনি যুবক বয়সে অনেক ভ্রমণ করতেন, বিশেষ করে ইউরোপ ও মধ্যপ্রাচ্যে, সেখানে তিনি সাহিত্য, শিল্পকলা ও স্থাপত্যকলা সম্পর্কে জ্ঞান অর্জন করেন। প্রথম বিশ্বযুদ্ধ চলাকালীন তিনি অ্যাম্বুলেন্স চালক হিসেবে মার্কিন স্বেচ্ছাসেবক দলে যোগ দিয়ে প্যারিস ও ইতালি যান এবং পরে মার্কিন যুক্তরাষ্ট্রের আর্মি মেডিক্যাল কর্পোরালে যোগ দেন।

১৯২০ সালে তার প্রথম উপন্যাস ওয়ান ম্যান্‌স ইনিশিয়েশন: ১৯১৭ প্রকাশিত হয় এবং ১৯২৫ সালে তার উপন্যাস ম্যানহাটন ট্রান্সফার বাণিজ্যিকভাবে সফল হয়। তার ইউ.এস.এ. ত্রয়ীর উপন্যাসসমূহ - দ্য ফোর্টি-সেকেন্ড প্যারালাল (১৯৩০), নাইনটিন নাইনটিন (১৯৩২) ও দ্য বিগ মানি (১৯৩৬) মডার্ন লাইব্রেরির ১৯৯৮ সালের র‍্যাঙ্কিঙে বিংশ শতাব্দীর ১০০ সেরা ইংরেজি ভাষার উপন্যাস তালিকায় ২৩তম স্থান অধিকার করে। নিরীক্ষামূলক অসরলরৈখিক ধারায় রচিত এই ত্রয়ী উপন্যাসে বিংশ শতাব্দীর শুরুর দিকের মার্কিন সংস্কৃতিকে চিত্রায়িত করতে জীবনী ও সংবাদ প্রতিবেদনের উপাদানের সংমিশ্রণ দেখা যায়।

সাহিত্যকর্ম
উপন্যাস
 ওয়ান ম্যান্‌স ইনিশিয়েশন: ১৯১৭ (১৯২০)
 থ্রি সোলজার্স (১৯২১)
 স্ট্রিটস অব নাইট (১৯২৩)
 ম্যানহাটন ট্রান্সফার (১৯২৫)
 ইউ.এস.এ. ত্রয়ী (১৯৩৮) - তিন খণ্ড
 দ্য ফোর্টি-সেকেন্ড প্যারালাল (১৯৩০)
 নাইনটিন নাইনটিন (১৯৩২)
 দ্য বিগ মানি (১৯৩৬)
 ড্রিসট্রিক্ট অব কলাম্বিয়া (১৯৫২) - তিন খণ্ড
 অ্যাডভেঞ্চার্স অব আ ইয়ং ম্যান (১৯৩৯)
 নাম্বার ওয়ান (১৯৪৩)
 দ্য গ্র্যান্ড ডিজাইন (১৯৪৯)
 চুজেন কান্ট্রি (১৯৫১)
 মোস্ট লাইকলি টু সাকসিড (১৯৫৪)
 দ্য গ্রেট ডেজ (১৯৫৮)
 মিডসেঞ্চুরি (১৯৬১)
 সেঞ্চুরিস এব: দ্য থার্টিন ক্রনিকল (১৯৭০, অসমাপ্ত)
কাব্য সংকলন
 আ পুশকার্ট অ্যাট দ্য কার্ব (১৯২২)
প্রবন্ধ
 রোসিন্যান্ট টু দ্য রোড অ্যাগেইন (১৯২২)
 দ্য থিম ইজ ফ্রিডম (১৯৫৬)
ভ্রমণ কাহিনি
 ওরিয়েন্ট এক্সপ্রেস (১৯২৭)
ইতিহাস
 দ্য গ্রাউন্ড উই স্ট্যান্ড অন (১৯৪৯)
 দ্য মেন হু মেড দ্য নেশন (১৯৫৭)
 মিস্টার উইলসন্‌স ওয়ার (১৯৬২)
 ব্রাজিল অন দ্য মুভ (১৯৬৩)
 দ্য শেকলস অব পাওয়ার (১৯৬৬)
 দ্য পর্তুগাল স্টোরি (১৯৬৯)
 ইস্টার আইল্যান্ড: আইল্যান্ড অব এনিগমাস (১৯৭০)
জীবনী
 দ্য হেড অ্যান্ড হার্ট অব টমাস জেফারসন (১৯৫৪)
 প্রসপেক্টস অব আ গোল্ডেন এজ (১৯৫৯)
স্মৃতিকথা
 দ্য বেস্ট টাইমস: অ্যান ইনফরমাল মেমোয়ার (১৯৬৬)

তথ্যসূত্র

বহিঃসংযোগ

 
 
 
 

১৮৯৬-এ জন্ম
১৯৭০-এ মৃত্যু
২০শ শতাব্দীর মার্কিন ঔপন্যাসিক
২০শ শতাব্দীর মার্কিন চিত্রশিল্পী
পর্তুগিজ বংশোদ্ভূত মার্কিন ব্যক্তি
প্রথম বিশ্বযুদ্ধের মার্কিন সামরিক কর্মকর্তা
মার্কিন পুরুষ ঔপন্যাসিক
মার্কিন পুরুষ কবি
মার্কিন পুরুষ চিত্রশিল্পী
মার্কিন পুরুষ প্রাবন্ধিক
মার্কিন যুদ্ধ প্রতিবেদক
শিকাগোর লেখক
স্পেনীয় গৃহযুুদ্ধের মার্কিন ব্যক্তি
আধুনিক চিত্রশিল্পী
২০শ শতাব্দীর মার্কিন পুরুষ লেখক
ফ্রান্সে মার্কিন প্রবাসী
হার্ভার্ড কলেজের প্রাক্তন শিক্ষার্থী
আমেরিকান অ্যাকাডেমি অব আর্টস অ্যান্ড লেটার্সের সদস্য
ইলিনয়ের সামরিক কর্মকর্তা
আধুনিকতাবাদী লেখক
ইলিনয়ের ঔপন্যাসিক
নিধি আগারওয়াল

নিধি আগারওয়াল (জন্ম ১৭ আগস্ট ১৯৯৩) হলেন একজন ভারতীয় চলচ্চিত্র অভিনেত্রী, মডেল ও নৃত্যশিল্পী। ২০১৭ সালে মুন্না মাইকেল চলচ্চিত্রে অভিনয়ের মাধ্যমে তিনি চলচ্চিত্রাঙ্গনে পা রাখেন। ২০১৪ সালে মিস ডিভা প্রতিযোগিতায় অংশগ্রহণ করেছিলেন তিনি।

প্রারম্ভিক জীবন 
নিধি আগারওয়াল হায়দ্রাবাদের এক হিন্দিভাষী মারোয়াড়ি পরিবারে জন্মগ্রহণ করেন। তিনি বেড়ে উঠেছেন বেঙ্গালুরুতে। তিনি হিন্দির পাশাপাশি তেলুগু, তামিল ও কন্নড় ভাষায় কথা বলতে পারেন।  তিনি বিদ্যাশিল্প একাডেমি ও বিদ্যানিকেতন বিদ্যালয়ে পড়াশোনা করার পর বেঙ্গালুরুর ক্রাইস্ট বিশ্ববিদ্যালয় থেকে স্নাতক ডিগ্রি লাভ করেন। তিনি ব্যালে, কত্থক ও বেলি ড্যান্সের ওপরে প্রশিক্ষণ লাভ করেছেন।

কর্মজীবন 
২০১৬ সালে সাব্বির খান পরিচালিত মুন্না মাইকেল চলচ্চিত্রে টাইগার শ্রফের বিপরীতে অভিনয়ের জন্য চুক্তিবদ্ধ হন। চলচ্চিত্রটি অভিনয়ের সময় তিনি চলচ্চিত্রটি নির্মাণ শেষ হবার পূর্বে চলচ্চিত্রটির কোনো শিল্পী কিংবা কলাকুশলীর সঙ্গে ব্যক্তিগত সম্পর্কে (প্রেম কিংবা বিয়ে) জড়াতে পারবেন না, এই শর্তে চুক্তিবদ্ধ হন।
 ২০১৮ সালে তার অভিনীত তেলুগু চলচ্চিত্র সব্যসাচী মুক্তি পায়। ২০১৯ সালে তার অভিনীত আরেকটি তেলুগু চলচ্চিত্র মি. মজনু মুক্তি পায়। ২০১৯ সালে তার অভিনীত আরেকটি তেলুগু চলচ্চিত্র ইসমার্ট শঙ্কর মুক্তি পায়।

চলচ্চিত্র তালিকা

টেলিভিশন অনুষ্ঠানে উপস্থিতি

পুরস্কার

তথ্যসূত্র

বহিঃসংযোগ

হিন্দি চলচ্চিত্র অভিনেত্রী
জীবিত ব্যক্তি
১৯৯৩-এ জন্ম
বেঙ্গালুরুর অভিনেত্রী
ভারতীয় হিন্দু
তেলুগু চলচ্চিত্র অভিনেত্রী
ভারতীয় নারী মডেল
বেঙ্গালুরুর নারী মডেল‎
হায়দ্রাবাদ, ভারতের নারী মডেল
২১শ শতাব্দীর ভারতীয় অভিনেত্রী
খ্রিস্ট বিশ্ববিদ্যালয়ের প্রাক্তন শিক্ষার্থী
১৯৯০-এর দশকে জন্ম
ভারতীয় চলচ্চিত্র অভিনেত্রী
জি সিনে পুরস্কার বিজয়ী
হায়দ্রাবাদ, ভারতের অভিনেত্রী
ওয়ার (২০১৯-এর চলচ্চিত্র)

ওয়ার হলো ২০১৯ সালের একটি হিন্দি ভাষার চলচ্চিত্র, যেটি পরিচালনা করেছেন সিদ্ধার্থ আনন্দ, প্রযোজনা করেছেন আদিত্য চোপড়া এবং চলচ্চিত্রটি নির্মিত হয়েছে যশ রাজ ফিল্মসের ব্যানারে। চলচ্চিত্রটির মুখ্য চিত্রগ্রহণ শুরু হয় ২০১৮ সালের সেপ্টেম্বর মাসে। চলচ্চিত্রটি ২০১৯ সালের ২ অক্টোবর মুক্তি পায়।

অভিনয় 
 হৃতিক রোশন - কবীর সিদ্দিকি
 টাইগার শ্রফ - ক্যাপ্টেন খালিদ রহমানি/সৌরভ
 বাণী কাপুর - মারিয়া সুদ
 ড্যানি ডেংজোংপা
 মোহাম্মেদ জিসান আইয়ুব

নির্মাণ 
২০১৭ সালে যশ চোপড়ার জন্মবার্ষিকীতে যশ রাজ ফিল্মস হৃতিক রোশন ও টাইগার শ্রফকে নিয়ে নতুন চলচ্চিত্র নির্মাণের ঘোষণা দেয়। এরপর বাণী কাপুর চলচ্চিত্রটির সাথে যুক্ত হন। চলচ্চিত্রটির মুখ্য চিত্রগ্রহণ ২০১৮ সালের সেপ্টেম্বর মাসে শুরু হয়।

সঙ্গীত 

ছবিটির সঙ্গীত পরিচালনা করেছেন বিশাল-শেখর, এবং গানের কথা লিখেছেন কুমার। সমস্ত থিম সঞ্চিত বলহারা এবং অঙ্কিত বলহারা দ্বারা রচিত।

মুক্তি 
চলচ্চিত্রটি ২০১৯ সালের অক্টোবর মাসের ২ তারিখে গান্ধী জয়ন্তী উপলক্ষে মুক্তি পায়। এর আগে যশরাজ ফিল্মস ১৫ জুলাই ২০১৯ তারিখে ছবিটির অফিসিয়াল ৪কে টিজার প্রকাশ করে। এটি প্রকাশের পর থেকে তা ৫৪ মিলিয়ন বার দেখা হয়। যশ রাজ ফিল্মস ২৭ আগস্ট ২০১৯ তারিখে ছবিটির অফিশিয়াল ট্রেইলার প্রকাশ করে।

তথ্যসূত্র 

২০১৯-এর চলচ্চিত্র
হিন্দি ভাষার চলচ্চিত্র
যশ রাজ ফিল্মসের চলচ্চিত্র
মুম্বইয়ের পটভূমিতে চলচ্চিত্র
আইটেম নাম্বার বিশিষ্ট চলচ্চিত্র
২০১০-এর দশকের পশ্চাদ্ধাবন চলচ্চিত্র
ভারতীয় দেশাত্মবোধক চলচ্চিত্র
ভারতীয় পশ্চাদ্ধাবন চলচ্চিত্র
সুইজারল্যান্ডে ধারণকৃত বিদেশি চলচ্চিত্র
রিসার্চ অ্যান্ড অ্যানালাইসিস উইং সম্পর্কিত চলচ্চিত্র
সিদ্ধার্থ আনন্দ পরিচালিত চলচ্চিত্র
২০১০-এর দশকের হিন্দি ভাষার চলচ্চিত্র
২০১৯-এর অ্যাকশন থ্রিলার চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
মুম্বইয়ে ধারণকৃত চলচ্চিত্র
ইতালিতে ধারণকৃত চলচ্চিত্র
সুইজারল্যান্ডে ধারণকৃত চলচ্চিত্র
মনিরুল ইসলাম (ভারতীয় রাজনীতিবিদ)

মনিরুল ইসলাম হলেন একজন ভারতীয় রাজনীতিবিদ। তিনি ভারতীয় জনতা পার্টির রাজনীতির সাথে যুক্ত। ২০১১ থেকে ২০২১ সাল পর্যন্ত তিনি পশ্চিমবঙ্গ বিধানসভায় লাভপুর বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

জীবিত ব্যক্তি
বীরভূম জেলার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
শেখ পারভেজ রহমান

শেখ পারভেজ রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত  তিনি পশ্চিমবঙ্গ বিধানসভায় পুরশুড়া বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

জীবিত ব্যক্তি
পশ্চিমবঙ্গের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
এম. নুরুজ্জামান

এম. নুরুজ্জামান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় পুরশুড়া বিধানসভা কেন্দ্রের বিধায়ক হিসেবে দায়িত্ব পালন করেছেন। এছাড়াও ২০১১ সাল থেকে ২০১৬ সাল পর্যন্ত তিনি দেগঙ্গা বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র 

জীবিত ব্যক্তি
পশ্চিমবঙ্গের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
১৯৬১-এ জন্ম
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
রফিকুর রহমান

রফিকুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে  তিনি পশ্চিমবঙ্গ বিধানসভায় আমডাঙা বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০২১-২০২৬
উত্তর চব্বিশ পরগনা জেলার ব্যক্তি
২১শ শতাব্দীর ভারতীয় মুসলিম
নাসিরুদ্দিন আহমেদ

নাসিরুদ্দিন আহমেদ (১৯৫৪ – ২ ফেব্রুয়ারি ২০২৫)  ছিলেন পশ্চিমবঙ্গের একজন ভারতীয় রাজনীতিবিদ। তিনি নদীয়া জেলার কালীগঞ্জ বিধানসভা কেন্দ্র থেকে দুইবার পশ্চিমবঙ্গ বিধানসভার সদস্য ছিলেন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস দলের প্রার্থী হিসেবে জয়লাভ করেন।

প্রাথমিক জীবন এবং শিক্ষা 
আহমেদ পশ্চিমবঙ্গের নদীয়া জেলার কালীগঞ্জের বাসিন্দা ছিলেন। তিনি ছিলেন মরহুম শরিফউদ্দিন আহমেদের ছেলে। তিনি ১৯৭৪ সালে কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন এবং ১৯৭৬ সালে হাজরা আইন কলেজ থেকে এলএলবি ডিগ্রি অর্জন করেন। ২০১১ সালে নির্বাচিত হওয়ার আগে তিনি একজন আইনজীবী ছিলেন।

কর্মজীবন 
২০২১ সালের পশ্চিমবঙ্গ বিধানসভা নির্বাচনে আহমেদ কালীগঞ্জ বিধানসভা কেন্দ্র থেকে সর্বভারতীয় তৃণমূল কংগ্রেসের প্রতিনিধিত্ব করে জয়ী হন। তিনি ১১১,৬৯৬ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির অভিজিৎ ঘোষকে ৪৬,৯৮৭ ভোটের ব্যবধানে পরাজিত করেন। তিনি প্রথমে ২০১১ সালে পশ্চিমবঙ্গ বিধানসভা নির্বাচনে তৃণমূল কংগ্রেসের টিকিটে কালীগঞ্জ থেকে জয়ী হয়ে বিধায়ক হয়েছিলেন। তিনি ২০১৬ সালের পরবর্তী নির্বাচনে ভারতীয় জাতীয় কংগ্রেসের হাসানুজ্জামান শেখের কাছে ১২২৭ ভোটের ব্যবধানে হেরে যান। কিন্তু ২০২১ সালে তিনি তৃণমূল কংগ্রেসের হয়ে আসনটি পুনরুদ্ধার করেন।

মৃত্যু 
আহমেদ ২০২৫ সালের ২রা ফেব্রুয়ারী কলকাতার পলাসী হাসপাতালে হৃদরোগে আক্রান্ত হয়ে মারা যান।

তথ্যসূত্র 

কলকাতা বিশ্ববিদ্যালয়ের প্রাক্তন শিক্ষার্থী
নদিয়া জেলার ব্যক্তি
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের তৃণমূল কংগ্রেসের রাজনীতিবিদ
২০২৫-এ মৃত্যু
১৯৫৪-এ জন্ম
রুকবানুর রহমান

রুকবানুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে  তিনি পশ্চিমবঙ্গ বিধানসভায় চাপড়া বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
১৯৬৮-এ জন্ম
নদিয়া জেলার ব্যক্তি
সুশীল বিশ্বাস

সুশীল বিশ্বাস একজন ভারতীয়  রাজনীতিবিদ ও শিক্ষক ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় চারবার কৃষ্ণগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন।

জীবনী
সুশীল বিশ্বাস প্রাথমিক বিদ্যালয়ে শিক্ষকতা করতেন। তিনি ১৯৯১ সালে সিপিএমের প্রার্থী হিসেবে কৃষ্ণগঞ্জ থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। এছাড়া, তিনি ১৯৯৬ ও ২০০১ সালে সিপিএমের প্রার্থী হিসেবে কৃষ্ণগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন। পরবর্তীতে, তিনি তৃণমূল কংগ্রেসে যোগদান করেন। ২০১১ সালে তিনি তৃণমূল কংগ্রেসের প্রার্থী হিসেবে কৃষ্ণগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন।

সুশীল বিশ্বাস ২০১৪ সালের ২১ অক্টোবর প্রয়াত হন।

তথ্যসূত্র

২০১৪-এ মৃত্যু
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
নদিয়া জেলার ব্যক্তি
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের তৃণমূল কংগ্রেসের রাজনীতিবিদ
১৯৫৫-এ জন্ম
তাপস রায়

তাপস রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক।

বর্তমানে তিনি ভারতীয় জনতা পার্টির সদস্য।

জীবনী
তাপস রায় ২০০১ সালে বড়বাজার বিধানসভা কেন্দ্রের বিধায়ক হিসেবে নির্বাচিত হয়েছিলেন। এরপর, ২০১১ ও ২০১৬ সালে তিনি বরানগর বিধানসভা কেন্দ্রের বিধায়ক হিসেবে নির্বাচিত হন।

তথ্যসূত্র

জীবিত ব্যক্তি
কলকাতার রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
১৯৫৬-এ জন্ম
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গের ভারতীয় জনতা পার্টির রাজনীতিবিদ
মাহমুদা বেগম

মাহমুদা বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে  ২০১৬ সাল পর্যন্ত তিনি পশ্চিমবঙ্গ বিধানসভায় কুমারগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

জীবিত ব্যক্তি
পশ্চিমবঙ্গের রাজনীতিতে নারী
পশ্চিমবঙ্গের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
সৌরভ চক্রবর্তী (রাজনীতিবিদ)

সৌরভ চক্রবর্তী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় আলিপুরদুয়ার বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
আলিপুরদুয়ারের ব্যক্তি
পশ্চিমবঙ্গ বিধানসভার সদস্য ২০১৬-২০২১
উত্তরবঙ্গ বিশ্ববিদ্যালয়ের প্রাক্তন শিক্ষার্থী